Document ID: 31992D0260

Komisjoni otsus,
10. aprill 1992,
loomatervishoiunõuete ja veterinaarsertifikaatide kohta registreeritud hobuste ajutiseks impordiks
(92/260/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud komisjoni otsusega 92/130/EMÜ, [2] eriti selle artikli 15 punkti a ja artiklit 16,
ning arvestades, et:
nõukogu otsuses 79/542/EMÜ, [3] viimati muudetud komisjoni otsusega 92/162/EMÜ, [4] kehtestatakse loetelu kolmandate riikide kohta, millest liikmesriigid lubavad importida hobuslasi;
samuti on vaja võtta arvesse komisjoni otsuses 92/160/EMÜ, [5] muudetud otsusega 92/161/EMÜ, [6] määratletud teatavate kolmandate riikide piirkondadeks jaotamist;
loomade samaväärne tervislik seisund teatavates kolmandates riikides õigustab hobuslaste importimiseks veterinaarpiirkondade kehtestamist;
eri hobuseklassidel on oma tunnusjooned ja nende importimist lubatakse eri eesmärkidel; sellest tulenevalt tuleb registreeritud hobuste ajutise impordi jaoks kehtestada erilised tervishoiunõuded;
tervislike seisundite erinevuse tõttu on registreeritud hobuste ajutiseks impordiks vaja kehtestada mitu veterinaarsertifikaati;
käesolev otsus tuleks enne 31. detsembrit 1992 uuesti läbi vaadata;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Ilma et see piiraks otsuse 92/160/EMÜ kohaldamist, lubavad liikmesriigid ajutiselt importida registreeritud hobuseid, mis:
- on pärit I lisas nimetatud kolmandatest riikidest,
- vastavad ühe II lisas esitatud veterinaarsertifikaadi näidises sätestatud nõuetele.
Artikkel 2
Käesolev otsus on adresseeritud liikmesriikidele.
Brüssel, 10. aprill 1992

Labels: 0
3
6